6 จังหวัดได้เป็นต้นแบบเมืองกีฬา ภาครัฐร่วมผลักดันเต็มที่
 สุพรรณบุรี, บุรีรัมย์, อุดรธานี, ศรีสะเกษ และ กระบี่ เหมาะสมเป็นต้นแบบเมืองกีฬา ตามแผนพัฒนาการกีฬาแห่งชาติ ฉบับที่ 6 ปลัดกระทรวงการท่องเที่ยวและกีฬา เผย เตรียมผลักดันให้จังหวัดเหล่านี้มุ่งพัฒนาอุตสาหกรรมกีฬาแบบครบวงจร เพื่อสร้างมูลค่าเพิ่มและส่งเสริมเศรษฐกิจของประเทศ ในด้านการส่งเสริมอุตสาหกรรมการกีฬา การกีฬาเพื่อการท่องเที่ยวต่อไป,เมื่อวันที่ 18 ก.ค. 61 นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เป็นประธานในพิธีมอบป้ายเกียรติยศ และเกียรติบัตรเมืองกีฬา (Sports City) ที่ห้องประชุม ชั้น 25 อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย (กกท.) ,ปลัดกระทรวงการท่องเที่ยวและกีฬากล่าวว่า ตามที่กระทรวงการท่องเที่ยวและกีฬา โดย กกท. ได้ดำเนินการคัดเลือกจังหวัดต้นแบบในการจัดตั้งเมืองกีฬา ตามแผนพัฒนาการกีฬาแห่งชาติ ฉบับที่ 6 (พ.ศ.2560-2564) ยุทธศาสตร์ที่ 4 การพัฒนาอุตสาหกรรมกีฬา เพื่อเป็นส่วนสำคัญในการสร้างมูลค่าเพิ่มทางเศรษฐกิจ โดยมีวัตถุประสงค์เพื่อมุ่งพัฒนาอุตสาหกรรมกีฬาแบบครบวงจร สามารถสร้างมูลค่าเพิ่มและส่งเสริมเศรษฐกิจของประเทศ ในด้านการส่งเสริมอุตสาหกรรมการกีฬา การกีฬาเพื่อการท่องเที่ยว และการจัดตั้งเมืองกีฬานั้น,คณะกรรมการพิจารณาคัดเลือกเมืองกีฬา ได้มีการเปิดรับสมัครจังหวัดที่มีความประสงค์เสนอตัวขอเป็นเมืองกีฬา เมื่อเดือน พ.คที่ผ่านมา มีจังหวัดที่ยื่นเอกสารเสนอตัวเป็นเมืองกีฬาตามกำหนดระยะเวลาที่เปิดรับสมัครและส่งเอกสารสมบูรณ์ครบถ้วน จำนวน 6 จังหวัด ประกอบด้วย จังหวัดชลบุรี จังหวัดสุพรรณบุรี จังหวัดบุรีรัมย์ จังหวัดอุดรธานี จังหวัดศรีสะเกษ และจังหวัดกระบี่ หลังจากนั้นคณะกรรมการพิจารณาคัดเลือกเมืองกีฬาได้เชิญผู้แทนของแต่ละจังหวัดมานำเสนอข้อมูลแสดงความพร้อมต่อคณะกรรมการฯ เมื่อวันที่ 19 มิ.ย. คณะกรรมการฯได้พิจารณาแล้วมีความเห็นว่าทั้ง 6 จังหวัดมีศักยภาพเหมาะสมในหลายๆด้านที่ได้จัดตั้งเป็นเมืองกีฬา โดยทั้ง 6 จังหวัดมีคุณสมบัติที่เป็นเมืองกีฬาตามที่ คณะกรรมการกำหนดทั้ง 4 ด้าน ดังนี้ 1.การส่งเสริมการเล่นกีฬาและการออกกำลังกาย 2.การพัฒนากีฬาเพื่อความเป็นเลิศ 3.การจัดการแข่งขันกีฬาระดับนานาชาติ และ 4.การส่งเสริมอุตสาหกรรมกีฬาและการท่องเที่ยว,นายพงษ์ภาณุ กล่าวอีกว่า การเป็นเมืองกีฬานั้น จะช่วยส่งเสริมให้ประชาชนในจังหวัดหันมาเล่นกีฬาและออกกำลังกายเป็นประจำ การพัฒนานักกีฬาและบุคลากรกีฬาไปสู่ความเป็นเลิศ จัดการแข่งขันกีฬาระดับนานาชาติ และส่งเสริมอุตสาหกรรมกีฬาในจังหวัดเป็นไปอย่างต่อเนื่อง รวมทั้งส่งเสริมการท่องเที่ยวเชิงกีฬาเป็นศูนย์กลางของภูมิภาคในการเก็บตัวฝึกซ้อมสำหรับนักกีฬาชาวต่างชาติ ที่จะสร้างรายได้ให้กับประเทศอีกด้วย
6 จังหวัด ชลบุรี, สุพรรณบุรี, บุรีรัมย์, อุดรธานี, ศรีสะเกษ และ กระบี่ เหมาะสมเป็นต้นแบบเมืองกีฬา ตามแผนพัฒนาการกีฬาแห่งชาติ ฉบับที่ 6 ปลัดกระทรวงการท่องเที่ยวและกีฬา เผย เตรียมผลักดัน
เมืองกีฬา,Sports City,กระทรวงการท่องเที่ยวและกีฬา,พงษ์ภาณุ เศวตรุนทร์,การกีฬาแห่งประเทศไทย